**VITENPARKENS VENNER (VV)**

**Årsmelding for 2018**

**Foreningens vedtekter**

På årsmøtet 27. mars 2014 ble foreningens vedtekter fastsatt. Vitenparkens Venner er en videreføring av Norsk Landbruksmuseums venner, som ble stiftet 12. mars 1997 og der vedtektene ble endret 20. februar 2003. De nåværende vedtekter er fastsatt etter en grundig prosess basert på forslag fra styret 9. desember 2013. Virksomheten i 2018 er dermed det fjerde hele driftsår som er basert på de nye vedtektene.

**Årsmøtet 2017**

Årsmøtet ble holdt 15. mars 2018 med 38 medlemmer tilstede. På årsmøtet ble årsmelding og regnskap for 2017 godkjent. En plan for foreningens virksomhet i 2018 ble lagt fram.

Per Harald Grue gjennomgikk hovedpunktene i årsmeldingen og informerte om resultatene fra det vitenskapshistoriske prosjektet. Styret fikk ros for sitt arbeid i 2017 og særlig for det vitenskapshistoriske arbeidet. Fra styret og årsmøtedeltakerne ble det understreket at det var behov for en forsterket forankring av det vitenskapshistoriske arbeidet i NMBUs ledelse og fakulteter. Årsmøtet sluttet seg til og hadde positive merknader til planene for foreningens virksomhet for 2018.

Wenche Røste Martinsen gikk ut av styret og ble takket for sin innsats. I tilknytning til årsmøtet ble det som et eget møte holdt en filmkveld.

**Styrets sammensetning mv.**

Styret har etter årsmøtet 15. mars 2018 hatt følgende sammensetning:

Leder: Per Harald Grue Funksjonstid til 2019 som leder og til 2019 som styremedlem

Styremedlem: Arne Oddvar Skjelvåg Funksjonstid til 2019

Styremedlem: Hans Blom Funksjonstid til 2019

Styremedlem: Kari Nässelqvist Solberg(Ny) Funksjonstid til 2020

Styremedlem: Ragnhild Næverlid Funksjonstid til 2020

Styremedlem: Gry Skjeseth Funksjonstid til 2020

Varamedlem: Jon Fredrik Hanssen Funksjonstid til 2019

Vitenparkens styre har oppnevnt Per Olav Skjervold som styremedlem i VV med Ida Vesseltun som varamedlem. Styret har valgt Arne Oddvar Skjelvåg som nestleder med ansvar for å koordinere prosjektet knyttet til landbrukets vitenskapshistorie ved NMBU, Gry Skjeseth ble valgt som sekretær og Ragnhild Næverlid som kasserer. Styret i VV har i 2018 hatt fire møter og behandlet 37 saker. Det årsmøtevalgte varamedlem, Jon Fredrik Hanssen, møter fast på styremøtene.

Revisor: Steinar Husby funksjonstid til 2019

Valgkomite: Arne Stuanes funksjonstid til 2021

Roger Abrahamsen funksjonstid til 2020

Maigull Appelgren funksjonstid til 2019

**Medlemmer og kontingent**Medlemskontingenten i 2018 har vært 150 kr for hovedmedlem og 100 kr for familiemedlem. Nyinnmeldte medlemmer etter 1. oktober betaler ikke kontingent i det påfølgende år.

På årsmøtet 15. mars 2018 ble det bestemt å holde kontingenten uendret for 2019.

Det er gjort avtale med Vitenparken om at medlemmene i VV får rabatt ved deltakelse på Vitenparkens arrangementer. Alle medlemmer har derfor fått tildelt et særskilt medlemskort som nyttes som legitimasjon.

Ved årsskiftet 2018/2019 er det 142 medlemmer som har betalt kontingent for 2018 (128 ved forrige årsskifte).

**Deltakelse i styret for Vitenparken**Styreleder har møtt som observatør i styret for Vitenparken. Som observatør har VVs representant tale og forslagsrett, men ikke stemmerett.

**Det vitenskapshistoriske arbeidet ved NMBU og NIBIO**

Samarbeidet mellom VV og Vitenparken er basert på samarbeidsavtale vedtatt på årsmøtet i NLMV 4. april 2013. Samarbeidet er videreført i 2018 og har vært knyttet til prosjektene landbrukets vitenskapshistorie ved NMBU og ved NIBIO og i noen grad til generelt dugnadsarbeid og andre aktiviteter.

Opplegget for prosjektet ved NMBU er basert på et særskilt oppdrag og bevilgning fra NMBU.

I styret i VV har nestleder Arne Oddvar Skjelvåg hovedansvaret for det vitenskapshistoriske prosjektet. Styreleder Per Harald Grue deltar i deler av arbeidet.

Prosjektet har helt fra starten av blitt utformet ved et tett og nært samarbeid med NMBUs ledelse. Det har vært en hovedlinje å integrere arbeidet i virksomheten på de institutter ved NMBU der arbeidet foregår. En annen hovedlinje er å basere seg på et faglig samarbeid med Folkemuseet ved integrering av gjenstandssamlingene i museumsdatabasen Primus. En tredje hovedlinje har vært å stimulere til frivillig arbeid basert på den fagkompetanse som Venneforeningens medlemmer representerer. En fjerde hovedlinje er å synliggjøre det vitenskapshistoriske arbeidet gjennom særskilte arrangementer og i digitale medier.

Samlet sett har det vært stor aktivitet knyttet til prosjektet landbrukets vitenskapshistorie finansiert av NMBU i 2018. Det er gjennomført klassifisering og omtale av alle gjenstander knyttet til utvalget for Plante og miljøvitenskap. Det er skrevet omtaler og foretatt fotografering av såmaskiner og skrevet omtaler av gjenstander knyttet til fagområdet hydroteknikk.

Det vitenskapshistoriske utvalg ved IHA er reorganisert med dekan Kari Kolstad som leder. Det har vært begrenset aktivitet knyttet til de vitenskapshistoriske utvalg ved IKBM og ILP (eiendom).

Arbeidet med digitalisering av vitenskapelig litteratur, hovedsakelig kompendier, rapporter og stensiltrykk (såkalt grå litteratur) er videreført i 2018 der om lag 30 000 sider er digitalisert. Dette viderefører arbeidet i 2017 da om lag 50 000 sider ble digitalisert. Arbeidet med å legge det digitaliserte materiale inn i søkesystemet Brage er påbegynt i 2018. Dette arbeidet utføres av Universitetsbiblioteket med finansiering fra prosjektet.

Et faghefte om monumentene i Universitetsparken ble utarbeidet våren 2018 og publisert i juni. Forfatter for prosjektet er Astrid Klokk i samarbeid med parksjef Bjørn Anders Fredriksen. Fagheftet representerer en verdifull kombinasjon i bruk av kompetansen til ressurspersoner i Vitenparkens Venner og ved NMBU.

Det vitenskapshistoriske samarbeidet med NIBIO er basert på avtale av 21. desember 2016. Jan Henrik Martinsen har ansvar for å koordinere prosjektet for VV. I 2017 og 2018 er arbeidet blitt konsentrert om å få digitalisert vitenskapshistorisk materiale fra Meddelelser fra Det norske myrselskap (perioden 1903 – 1976) og Tidsskrift for Det norske Jord- og myrselskap (1977 – 1988). Stiftelsen Fondet for jord- og myrundersøkelser har finansiert prosjektet med 210 000 kroner. Dette arbeidet ble i 2018 fulgt opp med et vitenskapshistorisk seminar 12. april.

Arbeidet med vitenskapshistoriske seminarer og filmkvelder er ført videre i 2018. Prosjekt wikipedia har hatt en begrenset aktivitet i 2018.

Det vises til særskilt rapport om det vitenskapshistoriske arbeidet ved NMBU og NIBIO som følger årsmeldingen som vedlegg 1.

Det frivillige, ubetalte arbeid fra VV i de to vitenskapshistoriske prosjektene er i 2018 på 1082 timer (1197 timer i 2017).

**Utnevnelse av Astrid Klokk som æresmedlem**Styret har utnevnt Astrid Klokk som æresmedlem for hennes store innsats både i Norsk Landbruksmuseums Venner og Vitenparkens Venner. Utnevnelsen ble offisielt markert 10. november i tilknytning til et arrangement for Vitenparken og Vitenparkens Venner om monumentene i Universitetsparken. Utnevnelsen og arrangementet ble omfattende dekket i Ås Avis.

**Møter, arrangementer og annet frivillig arbeid.**Vitenparkens Venner har sammen med Vitenparken arrangert ett vitenskapshistorisk seminar og tre filmkvelder i 2018. Vi anser disse faglige møtene som meget vellykkede, og der viktig vitenskapshistorisk materiale er dokumentert. Videre er det holdt et godt besøkt sommerarrangement for VVs medlemmer og en omvisning.

Filmkveld om «Lågåsildfisket og museumsmannen Tore Fossum» ble holdt 11. januar med avdelingsdirektør Magne Rugsveen fra ANNO museum som faglig kommentator. Det ble et vellykket møte med 44 deltakere.

Den 15. mars ble filmkvelden «Liv og arbeid på landbrukets fagskoler i 1951» holdt i forlengelsen av årsmøtet. Våre æresmedlemmer, Kristian Kaus og Arne Ellingsberg kommenterte filmene og gav fine innspill. Det deltok ca 50 personer.

Kveldsseminar om «Norsk myrforskning i fortid og framtid. Fra å redusere utvandring til å redusere klimagassutslipp» ble holdt 12. april med mer enn 70 deltakere. Seminaret var finansiert og utformet i samarbeid med Myrfondet. Det innebar at vi også kunne legge inn en spennende servering, som ble planlagt og gjennomført på en god måte av Vitenparkens kokker.

Den 7. juni ble sommerarrangementet gjennomført som vandring til Universitetsparkens monumenter med Astrid Klokk og parksjef Bjørn Anders Fredriksen som guider. Det vitenskapshistoriske heftet om Universitetsparkens monumenter var ferdig trykt og ble omdelt til deltakerne. Det var knapt 50 deltakere. Det ble et vellykket arrangement som ble noe redusert i opplevelse pga. for trange lokaler under serveringen.

Torsdag 8. november ble filmkvelden «Halm som krisefor i 70 år» holdt med Åshild Taksdal Randby og Frik Sundstøl som faglige kommentatorer. Det ble et vellykket arrangement i tilknytning til den tørre og varme sommeren med små fôravlinger, og med 35 deltakere.

Lørdag 10. november gjentok vi arrangementet «Monumentene i Universitetsparken.» Surt novembervær var trolig årsak til at bare 10 personer deltok.

Venneforeningens medlemmer har deltatt på dugnad på en del av Vitenparkens arrangementer og aktiviteter. Til sammen på femårsjubileet og Julemarkedet kom dette opp i 20 timer.

Den samlede frivillige innsats utført av Vitenparkens medlemmer er i 2018 på 1102 timer herav 1082 timer i det vitenskapshistoriske prosjektet. I 2017 var det frivillige arbeidet 1220 timer inklusive arbeid i det vitenskapshistoriske prosjektet. Den frivillige innsats som VV utfører har en verdi på om lag 370 000 kroner for 2018.

**Annen faglig virksomhet.**

Det er etablert et praktisk samarbeid mellom Norsk Veterinærhistorisk Selskap, Vitenparken og Vitenparkens Venner. Det er ikke holdt noen felles arrangementer i 2018.

Fredag 9. november deltok styreleder på PechaKucha i Vitenparken med temaet «Vitenparkens Venner i fortid og framtid». Det var et godt besøkt arrangement knyttet til Vitenparkens 5-årsarrangement, med om lag 50 deltakere tilstede, der vi på denne måte fikk profilert VV.

VV har i 2018 bevilget 20 000 kroner til Vitenparken som delfinansiering av digitalisering av filmer fra studentrevyer på 1970-tallet.

VV tok i 2018 initiativ til prosjektet *«ITAS (Instrumenttjenesten) og dens betydning for utvikling av forskning, næringsliv og forvaltning».* Tanken var å utarbeide en publikasjon hvor forskere som har vært sentrale samarbeidspartnere og brukere av Instrumenttjenesten, bidro med beskrivelse av samarbeidet, hvilke resultater dette har gitt og hvilken betydning det har hatt for utvikling av forskning. I tillegg ville vi hente bidrag fra offentlig forvaltning og næringsliv for å dokumentere nytten av registrerings-, data- og forskningsaktiviteten. Da det ikke var noen interesse fra styre eller ledelse ved ITAS, ble prosjektet skrinlagt i denne omgang.

**Regnskap**Foreningen hadde i 2018 kontingentinntekter på 17 500 kr. Noen personer har betalt kontingent i 2018 som gjelder for 2019. Andre inntekter er ca 10 000 kr. Utgifter til møter, administrasjon og diverse er ca. 32 000 kr, herav 20 000 kr til digitalisering av filmer fra studentrevyer 10 000 kr til sommerfesten. Underskuddet i 2018 er 5 400 kr. VV har pr 31.12.2018 en egenkapital på 11 085 kr inklusive renteinntekter (16 534 kroner pr 31.12. 2017)**.**

**Styrets oppsummering**  
I 2018 har vi markert at Vitenparken er 5 år og at det nå er fem år etter omorganiseringen av Vitenparken/Stiftelsen Norsk Landbruksmuseum. Samlet sett er styrets vurdering at den nye institusjon har fått en god start. Samarbeidet med Vitenparkens styre og ledelse er godt og tillitsfullt. Det er viktig å få et godt samspill mellom Venneforeningen som medlemsorganisasjon og Vitenparken. Det er en stor styrke at Per Olav Skjervold er oppnevnt som medlem av styret vårt. Styreleder i VV møter som observatør i Vitenparkens styre, og foreningen blir trukket aktivt med i utviklingen av Vitenparken.

Etter omorganiseringen av NLMV til Vitenparkens Venner har en del medlemmer falt fra. Vi har økt medlemstallet fra 97 ved utgangen av 2014. I 2018 er medlemstallet 142. Det bør etter styrets vurdering ligge til rette for en klar medlemsvekst i åra som kommer basert på en positiv utvikling av Vitenparken, et økt engasjement knyttet til det vitenskapshistoriske arbeidet ved NMBU og NIBIO, et samarbeid med andre organisasjoner og noen gode arrangementer der VV er en synlig og tydelig aktør. Framover i tid vil foreningens virksomhet måtte baseres på inntektene fra medlemskontingenten og samarbeidsprosjekter med Vitenparken.

Det er behov for en forsterket forankring av det vitenskapshistoriske arbeidet i NMBUs ledelse og fakulteter. Det er videre behov for å gi det vitenskapshistoriske arbeidet en bedre synlighet i Vitenparkens virksomhet.

I Vitenparkens styre har vedtatt et opplegg for å utvikle et Vitensenter knyttet til Vitenparken. Det opplegg som styret har vedtatt, har på en tilfredsstillende måte innarbeidet de forslag som styreleder har fremmet som observatør i Vitenparkens styre. VV mener at det vedtatte opplegget for et opplevelses- og vitensenter legger et godt grunnlag for støtte fra eksterne finansierings- og samarbeidspartnere og for økt frivillig innsats. Fra 2016 har Stortinget bevilget midler til et vitensenter i Vitenparken. Samtidig er bevilgningen til Vitenparken fra Landbruks- og matdepartementet videreført. I budsjettforliket for 2019 er disse bevilgninger videreført.

VV konstaterer at tyngden av Vitenparkens grunnleggende finansiering kommer fra andre enn NMBU, noe som også viser den eksterne interessen for Vitenparkens virksomhet. Det er viktig å understreke den nytte Vitenparken og et vitensenter med ekstern støtte vil gi NMBU og Campus Ås på kort og lang sikt. VV er glad for at NMBU samlet sett har forsterket sitt engasjement i 2018. VV vil her framholde at en sterk oppfølging fra NMBU må til for å realisere et Vitensenter. En slik sterk oppfølging mener VV må omfatte en helhet med kjøp av tjenester, en langsiktig avtale om bruk av bygninger og arealer og forpliktende, faglig samarbeid.

Ås 31. januar 2019

Per Harald Grue Arne Oddvar Skjelvåg Gry Skjeseth

Hans Blom Kari Nässelqvist Solberg Ragnhild Næverlid

Vedlegg 1

**Rapport om Vitskapshistorisk prosjekt i 2018**

Innleiing

Ved utgangen av 2017 var arbeidet delvis påverka av omorganiseringa av institutt og fakultet ved NMBU. Det vitskapshistoriske utvalet HU-IMT ved REALTEK har ført arbeidet vidare som før. Det same gjeld utvalet ved IPM (Institutt for plante- og miljøvitskap, som i hovudsak dekte fagområda jord og plantar) jamvel om plantefaga no har gått saman med husdyr- og akvakulturvitskap, og jordfaga har gått saman med naturforvaltning.

Det tidlegare utvalet ved IHA (Husdyr- og akvakulturvitskap) er reorganisert med ni delvis nye medlemmer. Utvalet ved ILP (Eigedomsfag), no i fakultet Landskap og samfunn, er hittil ikkje reorganisert, men kontakt er teken med den nye professoren i jordskifte.

Utval HU-IMT

Utvalet har halde 12 møte i 2018. Rydjing og systematisering av materiale i tilfluktsromma i LT-bygningen har halde fram.

I Midtre hall på Slørstad er det rigga til eit opplegg med 2 x 3 m kvit bakgrunn og kvit presenning på golvet for fotografering av såmaskinar, plogar og andre større gjenstandar. På Slørstad står i alt 13 såmaskinar etter Egil Øyjord, to utanlandske som han har modifisert, seks etter Erling Strand og fire andre maskinar til feltforsøk. Desse var delvis gitt NLM-nummer i Primus, men ikkje merkte slik at dei kunne identifiserast. Identifisering og merking er no gjord. Egil Øyjord og Arne O. Skjelvåg har i samarbeid skrive omtalar av elleve feltforsøkssåmaskinar for innlegging i museumsdatabasen Primus. Fotografering av i alt 25 maskinar ved Jon Fredrik Hanssen er om lag halvgjord ved årsskiftet.

Ola Kaarstad har skrive omtale av dei 431 hydrotekniske gjenstandane i samlinga. Ein mindre finpuss står att føre omtalane er ferdige til innlegging i Primus. Kaarstad har sanert samlinga av drensrøyr for dublettar, og det hydrotekniske materialet er no lagra i sørenden av Øystre hall på Slørstad.

Bygningstekniske, hydrotekniske og maskintekniske teikningar frå LT-bygningen vart i 2017 flytte ut til rom i Meieribygningen på grunn av oppussing og ombygging i LT-bygningen. Eit stort tal dokument, publikasjonar, hovudfagsoppgåver, øvingsoppgåver m.m. følgde med i flyttinga. Utvalet er framleis, saman med NMBU Dokumenttenesta, i gang med å sortera, systematisera og merkja dette tilfanget for lett attfinning.

Herman Qvam tok tidleg i 2018 til med å samla informasjon om utviklinga av mjølkemaskinar. Dette arbeidet har seinare i året gått litt trått, men kjem nok i gang att.

Utval IPM

Utvalet reknar seg stort sett ferdig med innlegging av omtalar av gjenstandar i Primus. Dei 471 Primusregistrerte gjenstandane er no klassifiserte i den sjudelte statuskoden: « 1) Vanlig tilvekst, høy bevaringsverdighet, kan ikke byttes, 2) Utstillings- og dublettsamling. Kan byttes eller avhendes, 3) Bruks- og rekvisitasamling til utlån eller demonstrasjon, 4) Ikke innlemmet i samlingene, 5) Tilbakeført, 6) Avhendet, 7) Kassert».

Dette vart gjort ved at dei aktive utvalsmedlemmene frå 2011 to gonger møttest i lageret i Jordfagbygningen og fire gonger ved felles gjennomgang i databasen Primus. Gjenstandar registrerte ved NLM-nummer er avslutta, medan det står noko att blant dei langt færre under NLMA- og NLMF-nummer, som er arkivmateriale og foto. Desse treng ein gjennomgang på lageret i Jordfagbygningen og i magasinet på Slørstad. Det gjeld òg eit fåtal Primusregistreringar i dei tre nemnde kategoriane som ikkje er funne. I arbeidet med gjenstandssamlinga har ein komme over fleire som ikkje hadde vorte registrerte av Landbruksmuseet i si tid. Dei står det att å ta seg av, og vi trur det kan vera fleire titals gjenstandar.

Sjølve arbeidet i Primus er gjort av Arne Stuanes og Finn Måge. Storparten av dei registrerte gjenstandane er no med andre ord klare for utlegging på Digitalt Museum. Vitenparken ordnar med lisensen.

Utval IHA

Utvalet frå desember 2013 fekk i 2017 ikkje gjort nemnande tiltak på grunn av stort arbeidspress ved omorganisering av institutt og fakultet ved NMBU. Ei oppattskiping av vitskapshistorisk utval vart avtala 2. mai 2018 med den nytilsette dekanen for Biovitskap. Ei arbeidsgruppe ved IHA med medlemmer frå det gamle utvalet og nye leverte 21. juni eit oversyn over oppgåver og framlegg til medlemmer i eit nytt vitskapshistorisk utval. Dette utvalet heldt konstituerande møte 19. september, og arbeidet kom i gang med filmkveld 8. november om halm som fôr, ei andre samling av 31 kompendium frå 1939 til 1985 er send til digitalisering og eit seminar er planlagt hausten 2019 om «Forsking for økt selvforsyning i norsk husdyrproduksjon».

Utval ILP (Eigedomsfag)

Utvalet frå 2015 kom ikkje i gang med det planlagde arbeidet for di Hans Sevatdal døydde same året, og framleis var Erling Berge mykje oppteken med undervisning. Digitalisering av matriklar var den prioriterte oppgåva. Den nye professoren i jordskifte, Per Kåre Sky, er no kommen på plass. Han ønskjer eit anna opplegg ved biblioteket for bruken av matriklane. Dette er drøft med biblioteksjefen Geir Arne Rosvoll, og digitalisering av matriklane er sett på vent inntil vidare. Den neste oppgåva vert no digitalisering av rapportar frå «Kystprosjektet».

Dugnadstimar og betalt arbeid

I denne posten er summert tal timar av ubetalt arbeid som er gjort i: 1) gjennomgang og handtering av innsamla gjenstandar, dokument og foto; 2) brukt tid i utvalsmøte ved HU\_IMT, IPM og IHA; 3) skriving av gjenstandsomtalar i Primus for forsøkssåmaskinar og for hydroteknisk materiale; 4) fotografering av forsøkssåmaskinar; og 5) nokre meir tilfeldige oppgåver. Dette summerer 1082 timar.

Reingjering av forsøkssåmaskinar og gamle plogar ved førebuing til fotografering har prosjektet fått hjelp til av arbeidshjelp frå NAV via Vitenparken med i alt 14 timeverk. Arbeid på Slørstad organisert av Ida Vesseltun ved hjelp frå NAV var i alt på 74 timar, i alt 88 timar frå NAV til prosjektet.

I tillegg til dugnadsarbeidet er det betalt for: 1) sekretærarbeid i vitskapshistoriske utval; 2) anna samordnande verksemd; 3) leigd skrivehjelp; 4) arbeid i databasen Primus; 5) innlegging av digitalisert grå litteratur i bibliotekbasen Brage ved NMBU; og 6) Ida Vesseltuns 90 timar arbeid i tilknyting til prosjektet. Dette summerer til 336 timar.

Digitalisering av grå litteratur

Gjennom utvalet HU\_IMT ved REALTEK har ein sett i gang digitalisering av kompendium i landmåling. Frå IPM har dendrologi levert kompendium for tidsrommet 1976 – 1988 med i alt 2348 sider, som no er delvis digitaliserte. Frå tidlegare Institutt for grønsakdyrking er om lag 60 stensilprent digitaliserte. Fagområdet blomsterdyrking vil gi noko etter kvart som ein ny pensjonist ryddar kontoret. Skogbruk har enno ikkje noko vitskapshistorisk utval, men lister over grå litteratur er skaffa fram. Treteknologi har levert kompendium frå 1966 til 2001 med i alt 958 sider sende til digitalisering. Skogskjøtsel har levert forelesingsnotat frå 1968 til 2001 med i alt 383 sider delvis i pdf-format, som kan gjerast søkbare på enkeltord for eit par kroner per side. Driftsteknikk nyttar vèl 1600 sider publisert i Meddelelser frå Det norske Skogforsøksvesen. Desse er sett på vent for di dei finst i tidsskriftserien. Skogøkonomi har mykje grå litteratur i rapportform, som må finnast fram og førebuast til digitalisering. Også landbruksøkonomi står enno på vent, men er ikkje gløymd.

Ei samling diplom frå utstillingar, i hovudsaka frå hagebruk seint 1800-tal og tidleg 1900-tal, er sende til digitalisering. Plansjar i om lag A1-format, i hovudsaka frå botanikk og delvis teikna ved NLH, er sende til digitalisering. Det same gjeld eit stort tal plansjar, i hovudsaka frå botanikk, minst 1,5 x 1,5 m store til bruk i klasseromsundervisning. Nokre er laga på NLH, nokre innkjøpte og nokre er skøyre og i dårleg stand. Alle er sende til digitalisering.

Fesjå-katalogane

I magasinet står framleis om lag 30 hyllemeter med katalogar frå fesjå sidan 1862 og frametter. Dette er truleg den mest komplette samlinga av slike katalogar, som har vore tekne vare på at statskonsulentar i husdyrbruk. Planen har hittil vore å søkja ekstra midlar til dette arbeidet.

Glasplatebilde

Dei fleste er av dimensjonen 8 x 8 cm, og dei har vore brukte i undervisninga på NLH. Dette har hittil vore sett på vent, men det er ei typisk NLH-sak, som kunne finansierast av midlar frå NMBU. Det gjeld òg ei samling glasplatebilde av litt større format frå NLH seint på 1800-talet.

**2. NIBIO – prosjektet**

Prosjektet har vært basert på en avtale fra desember 2016 mellom VV og NIBIO om vitenskapshistorisk arbeid i instituttet. Jan Henrik Martinsen har hatt ansvar for å koordinere prosjektet for VV.

I 2018 er arbeidet med å digitalisere vitenskapshistorisk materiale fra Meddelelser fra Det norske myrselskap (perioden 1903 – 1976) og Tidsskrift for Det norske Jord- og myrselskap (1977 – 1988) sluttført. Det betyr at ca 3 300 artikler med til sammen ca 16 000 sider fra 86 årsmeldinger nå er skannet og katalogisert i BIBSYS Brage.

Sigurd Fløistad og Sondre Dahlen har gjennomført katalogiseringen og registreringene. Åse Grundstrøm, NIBIO, har hatt ansvar for kvalitetssikring og daglig oppfølging.

Stiftelsen Fondet for jord- og myrundersøkelser har finansiert prosjektet med 210 000 kroner. NIBIO har i tillegg lagt inn personressurser i gjennomføringen.

Avslutningen på prosjektet ble markert med et åpent kveldsseminar i Vitenparken Campus Ås, torsdag 12. april 2018. Mer enn 70 personer deltok på seminaret «Norsk myrforskning i fortid og framtid – Fra å redusere utvandring til å redusere klimagassutslipp.» Kokkene på Vitenparken lot seg inspirere av myras råvarer og serverte blant annet spiresalat, «barkchips», elgkjøttkaker med tyttebær og multekake. Det ble en kunnskapsrik og smakfull aften. I tillegg til at digitaliseringsprosjektet ble presentert, ble det trukket linjer framover til dagens problemstillinger knyttet til myrforskningen. Stiftelsen Fondet for jord- og myrundersøkelser bevilget 50 000 kroner til gjennomføring av seminaret. Lenke til foredragene: <https://myr.stream-it.no/>.